Hommikul pidime plikaga minema 10.07 rongiga linna raamatuid viima. Juba olime rongi peale minemas, kui plika teatas, et ta üldse ei taha rongiga sõitma minna ja paluks hoopis kiikuma. Kuna Aili pidi oma titega meile kell 12 külla tulema, et natuke raamatuid pidada, siis mõtlesin, et okei, kiigume ja jõuan ka mingi koogi valmis meisterdada. Linna võib ju alati homme minna. Siis aga teatas väike inimene: "Turule! Muusika!  Purskkaev!" ja lisas kavala häälega: "Kooki ka?" Nii, et läksime Nõmme turule, tegime mõned ostud ja istusime päikesepaistelises turukohvikus, sõime kohupiimapirukat, jõime mahla ja kohvi, vaatasime purskkaevu ja kuulasime muusikat. See oli ka päeva ainuke puhkehetk.  Koju jõudsime kell 11.30, viskasin kiirelt ühe rabarberikoogi ahju. Kell pool üks oli Aili oma aastase plikaga kohal, lahkusid nad pool neli. Natuke neli läbi tuli Kaili Jossu ja oma kuuvanuse põnniga, lahkusid nad enne seitset. Saatsime  Kaili ja poisid bussi peale ja saime kokku Eva-Maria ja Taneli ning nende kaheaastase plikaga, kes pidid tulema meile raamatute järgi. Teel Nõmme keskusest meile tegime mängupeatuse Mai pargis, lapsed said natuke müdistada ja meie juttu ajada. Pool üheksa läbi olime kodus, andsime raamatud üle ja saime vastu pudeli veini (aitäh!).  Ammu pole nii tihedat päeva olnud. Selline tunne, et suhtlemisvaegus sai tükiks ajaks jälle tasa. Täitsa huvitavalt teistmoodi tunne :D Plika sai mängida üheaastasega,  kümneaastasega, ühekuusega ja kaheaastasega. Selles järjekorras.  All in all, mina olen väsinud.  *  Rabarberikoogi retsept siia lõppu ka Kailile.  TAINAS:  150 g võid  3 dl jahu  näpuotsatäis soola  3 sl vett